b'\n_START_ARTICLE_\nJesen\n_START_PARAGRAPH_\nJes\xc3\xa9n je eden od \xc5\xa1tirih letnih \xc4\x8dasov. Astronomska jesen se pri\xc4\x8dne okoli 23. septembra (enakono\xc4\x8dje) in traja do za\xc4\x8detka zime 21. decembra. Meteorolo\xc5\xa1ka jesen pa obsega mesece september, oktober in november. _NEWLINE_Zemljina vrtilna os je glede na ekliptiko, ravnino v kateri kro\xc5\xbei okrog Sonca, nagnjena za kot 23,439\xc2\xb0. Zaradi tega je Sonce \xc4\x8dez leto navidezno razli\xc4\x8dno visoko na nebu. Spomladi 21. marca in jeseni 22. septembra je ob poldnevu (v svojem nadglavi\xc5\xa1\xc4\x8du (zenitu) enako visoko na nebu in le\xc5\xbei v ravnini nebesnega ekvatorja; tema dvema trenutkoma, ko Sonce pre\xc4\x8dka nebesni ekvator, re\xc4\x8demo spomladansko in jesensko enakono\xc4\x8dje ali ekvinokcij.'